Oikeutta eläimille logo, 2019
**Oikeutta eläimille** on vuonna 1995 perustettu suomalainen eläinoikeusjärjestö. Oikeutta eläimille haluaa parantaa eläinten asemaa yhteiskunnassa. Järjestö kyseenalaistaa ihmisten harjoittaman eläinten hyväksikäytön. Yhdistyksen toimintatapoja ovat kansalaisvaikuttaminen, yrityksiin vaikuttaminen, eläinten olojen paljastaminen ja asenteisiin vaikuttaminen.  1990-luvulla Oikeutta eläimille yhdistys linkittyi suoraa toimintaa tehneeseen Eläinten vapaustusrintamaan johtohahmojensa ja kampanjoissaan käyttämien materiaalien kautta.

Kampanjat
---------

### Tehotuotanto

Järjestön veteliläisellä turkistarhalla ottama valokuva.
Oikeutta eläimille -järjestö julkaisi marraskuussa 2007 tehotuotanto.net-verkkosivustolla lihatuotannonvastaista kampanjaansa. Sivustolle oli kerätty valokuvia ja videoita 101 suomalaiselta eläintilalta. Oikeutta eläimille -järjestön lehdistötiedotteen mukaan kuvia oli kaikilta sika-, broileri- ja munatiloilta, joihin anonyymit eläinaktivistit olivat löytäneet ja päässeet murtautumatta. Kuva- ja videomateriaalin pääasiallinen tarkoitus oli näyttää, miten suomalainen tehomaatalous todellisuudessa toimii sekä tuoda esille räikeitä eläinsuojelurikkomuksia. Yksi kuvatuista sikatiloista kuului pitkäaikaisen kansanedustajan ja silloisen maa- ja metsätalousministerin Sirkka-Liisa Anttilan tyttärelle Hanna-Maija Anttilalle.

10. joulukuuta 2009 Oikeutta eläimille -järjestö aloitti lihankasvatusta vastustavan sikatehtaat.fi-kampanjan. Kampanjaan kuului verkkosivusto, paikallisia bussi- ja banderollimielenosoituksia ja videoita sikatiloilta. Videoita oli 30 sikatilalta, jotka sijaitsivat pääosin Varsinais-Suomessa. Videoissa oli kuolleita ja sairaita eläimiä sekä irti purtuja häntiä. Videoiden sisältö näytettiin jälleen A-studiossa, ja ne saivat laajaa julkisuutta.  Videoiden tiedoissa on sikaloiden paikkakunnat ja koordinaatit. Alun perin niissä oli myös sikalan omistajien nimet, mutta ne poistettiin.

Oikeutta eläimille -järjestön mediavastaava Anne Nieminen vakuutti anonyymien kuvaajien kuvaamien videoiden olevan aitoja ja myöhemmin myös kaksi videoiden kuvaajaa, Karry Hedberg ja Saila Kivelä, ovat kertoneet erillisellä videolla niiden kuvaamisesta. Kuvaamisia käsitellään vuoden 2022 dokumenttielokuvassa *Eläinoikeusjuttu*. 

### Turkistarhaus

Yksi järjestön helmikuussa 2011 julkaisemista kuvista
Järjestö julkisti 17. helmikuuta 2010 verkkosivuillaan ja A-studion kautta videokuvaa 30 suomalaiselta turkistarhalta. Kuvaajien mukaan videot oli kuvattu vuoden 2009 kesäkuussa ja joulukuussa, ja suuri osa kuvatuista tiloista oli sertifioituja. Sertifioinnin tarkoituksena on taata vastuullisuus turkistuotannossa. Videot osoittivat vakavia puutteita eläinten hyvinvoinnissa, muun muassa eläinten vammoja ei ollut hoidettu. Materiaalia aiotaan antaa laajaan ulkomaiseen levitykseen, muun muassa Lontoon muotiviikon yhteydessä.

Vuonna 2011 Oikeutta eläimille julkaisi videoita yli 80 suomalaiselta turkistarhalta. Järjestö on julkaissut videoita suomalaisilta turkistarhoilta myös 2013, 2014, 2015, 2017, 2019, 2020 ja 2021.

Vuoden 2023 tammikuussa Oikeutta eläimille julkaisi salaa kuvattua videomateriaalia turkistarhoilta. Järjestö ilmoittaa tehneensä yhdestä tarhasta rikosilmoituksen. Videoita julkaistiin useilla kansainvälisillä mediasivustoilla, kuten France24 ja Daily Mail.

Elokuussa 2023 järjestö julkaisia kuvia turkistarhoilta, joilla lopetettiin eläimiä lintuinfluenssaepidemian aikana. Kuvissa näkyy, etteivät tarhaajat noudata bioturvallisuusohjeita.

### Teurastamot

Vuonna 2015 Yle:n MOT-ohjelma julkaisi Oikeutta eläimille -järjestön toimittamia salakuvattuja videoita suomalaisilta teurastamoilta. Erittäin laajamittaisen ja pitkään kuvatun materiaalin perusteella eläimiä käsiteltiinn teurastamoissa tarpeettoman kovakouraisesti. Eläimiä hakattiin laatikolla, vedettiin jaloista ja kiskottiin turkista. Myös sähköpiiskaa käytettiin enemmän, kuin mitä lainsäädäntö sallii.

Videoilla näkyi myös, miten eläintilojen pitäjät kohtelivat eläimiä. Videoilla sikoja potkittiin, hakattiin ja tökittiin sähköpiiskalla.

Pirkanmaan käräjäoikeus tuomitsi vuonna 2017 sastamalalaisen teurastamon toimitusjohtajalle ja seitsemälle työntekijälle sakkorangaistukset eläinsuojelurikoksesta.

### Koirien pito

Maaliskuussa 2023 Oikeutta eläimille julkaisi salaakuvattuja videoita luolametsästyskoirien taipumuskokeista. Videoissa luolametsästyskoiria testataan olosuhteissa, joista voi aiheutua vammoja sekä koirille että kokeissa käytetyille ketuille. Suomen Kennelliitto on keskeyttänyt taipumuskokeet ja -harjoitukset toistaiseksi.

Vuonna 2021 Oikeutta eläimille julkaisi videoita suojelukoirien koulutuksesta. Ylen käyttöönsä saamat videot todistivat, että suojelukoirien koulutuksessa aiheutetaan eläimille kärsimystä: esimerkiksi potkitaan, lyödään, kuristetaan ja käytetään sähkö- sekä piikkipantaa.

Varsinais-Suomen käräjäoikeus totesi osassa teoista täyttyvät lievän eläinsuojelurikoksen tunnusmerkit, mutta hylkäsi syytteet vanhentuneita.

### Vegaanihaaste

Oikeutta eläimille on järjestänyt vuodesta 2010 asti Vegaanihaaste-kampanjaa. Vegaanihaasteeseen on kymmenen vuoden aikana osallistunut yli 150 000 ihmistä.

Katso myös
----------

* Animalia
* Kansalaistoiminta
* People for the Ethical Treatment of Animals

Lähteet
-------

1. ↑  Oikeutta eläimille | Oikeutta eläimille *oikeuttaelaimille.fi*. Viitattu 18.8.2023.
2. ↑  Juha-Pekka Tikka: Oikeutta eläimille -järjestö käyttää kohukampanjassaan EVR:n kuvia *Ilta-Sanomat*.  5.2.2008. Viitattu 6.9.2023.
3. ↑  Oikeutta Eläimille -yhdistys paljastaa suomalaisen eläintuotannon julman totuuden Oikeutta Eläimille, 29.11.2007, lehdistötiedote
4. ↑  Anttilan tila tekee tutkintapyynnön eläinvideoista Verkkouutiset, 30.11.2007
5. ↑
6. ↑  järkyttävät olot yhä arkea suomalaisissa sikaloissa (tiedote)  9.12.2009. Oikeutta Eläimille. Viitattu 13.12.2009.
7. ↑  Saara Vartiainen: Roikkuvat siat hämmästyttivät metrossa *vartti.fi*.  11.12.2009. Viitattu 13.12.2009.
8. ↑  Ylikulkusillasta tehtiin Turussa mainosteline *Turun Sanomat*.  11.12.2009. Viitattu 13.12.2009.
9. ↑  Suuri osa kohusikaloista Varsinais-Suomessa *Yle*.  10.12.2009. Yle Turku. Viitattu 13.12.2009.
10. 1 2  Kuolleita eläimiä, irti purtuja häntiä - Eläinaktivistien kuvat sikaloista järkyttävät *Aamulehti*.  10.12.2009. Viitattu 13.12.2009.
11. ↑  Oikeutta eläimille -järjestö tuli katumapäälle *Karjalainen*.  12.12.2009. Viitattu 13.12.2009.
12. ↑  Sikalavideoiden kuvaajat astuivat esiin (vanhentunut linkki) *Helsingin Sanomat*.  12.12.2009.  Arkistoitu. Viitattu 13.12.2009.
13. ↑  A-studio: Salakuvat suomalaisilta turkistarhoilta Lontoon muotiviikoille Yle Uutiset
14. ↑  Oikeutta Eläimille: Ongelmia oli lähes kaikilla turkistarhoilla *mtvuutiset.fi*.  16.2.2011. Viitattu 6.9.2023.
15. ↑  STT: Oikeutta eläimille: Turkistarhoilla edelleen kärsiviä eläimiä *Ilta-Sanomat*.  12.6.2013. Viitattu 6.9.2023.
16. ↑  Oikeutta eläimille: Seurantakuvat kertovat huonojen olojen jatkuvan turkistarhoilla *Yle Uutiset*.  9.6.2014. Viitattu 6.9.2023.
17. ↑  Oikeutta eläimille julkisti uusia salavideoita turkistarhoilta – "Parannuksia ei ole tapahtunut" *Yle Uutiset*.  17.2.2015. Viitattu 6.9.2023.
18. ↑  Oikeutta eläimille julkaisi salavideoita turkistarhoilta: jättisuuria ja ylijalostettuja sinikettuja *Yle Uutiset*.  15.8.2017. Viitattu 6.9.2023.
19. ↑  Oikeutta eläimille julkaisi kuvia raatokasoista turkistarhalla Pohjanmaalla – tarkastuskäynnillä niitä ei kuitenkaan löydetty *Yle Uutiset*.  21.5.2019. Viitattu 6.9.2023.
20. ↑  Oikeutta eläimille julkaisi kuvia poskestaan häkkiin kiinni jääneestä supikoirasta – terveysviranomaiset myöntävät käyneensä tilatarkastuksella Kokkolassa *Yle Uutiset*.  16.7.2020. Viitattu 6.9.2023.
21. ↑  Pohjalaisilta turkistarhoilta levisi taas salakuvia maailmalle *Yle Uutiset*.  23.11.2021. Viitattu 6.9.2023.
22. ↑  Oikeutta eläimille julkaisi salaa kuvattua videomateriaalia turkistarhoilta – järjestö ilmoittaa tehneensä yhdestä tarhasta rikosilmoituksen *Yle Uutiset*.  19.1.2023. Viitattu 6.9.2023.
23. ↑  Finnish fur farm horror caught on video as industry fights ban *France 24*.  19.1.2023. Viitattu 6.9.2023. (englanniksi)
24. ↑  Afp: Footage shared of appalling animal cruelty within Finland's fox farms *Mail Online*.  19.1.2023. Viitattu 6.9.2023.
25. ↑  Uudet kuvat paljastavat: turkistarhaajat eivät piittaa bioturvaohjeista | Oikeutta eläimille *oikeuttaelaimille.fi*. Viitattu 6.9.2023.
26. ↑  Karut kuvat paljastavat: turkistarhoilla lintuinfluenssan riskeistä "ei piitata lainkaan" *mtvuutiset.fi*.  30.8.2023. Viitattu 6.9.2023.
27. ↑  MOT: Kidu ensin, kuole sitten - 26.10.2015 | MOT | yle.fi *yle.fi*. Viitattu 6.9.2023.
28. ↑  Salavideot: Eläintiloilla sikoja potkitaan, hakataan ja tökitään sähköpiiskalla *Yle Uutiset*.  28.10.2015. Viitattu 6.9.2023.
29. ↑  Lasse Kerkelä HS: Aktivistien salakuvaus toi tuomiot teurastamon työntekijöille – oikeus määräsi kahdeksalle sakkoja *Helsingin Sanomat*.  8.11.2017. Viitattu 6.9.2023.
30. ↑  Eläinoikeusjärjestön julkaisemista luolakoiravideoista tehtiin poliisille tutkintapyyntö *Yle Uutiset*.  27.3.2023. Viitattu 6.9.2023.
31. ↑  Suomen Kennelliitto keskeyttää toistaiseksi luolakoirien taipumuskokeet *Kennelliitto*.  27.3.2023. Viitattu 6.9.2023.
32. ↑  Suojelukoirien koulutuksessa käytetään väkivaltaisia keinoja: salaa kuvatuilla videoilla koirille annetaan sähköiskuja, potkitaan ja lyödään *Yle Uutiset*.  24.2.2021. Viitattu 6.9.2023.
33. ↑  Koirat kärsivät kouluttajien käsittelyssä – Oikeus hylkäsi kuitenkin kaikki syytteet *www.iltalehti.fi*. Viitattu 6.9.2023.
34. ↑  Oikeus hylkäsi syytteet Paimion suojelukoirakoulutuksen epäillyissä rikosteoissa – syyteoikeus vanhentui *Yle Uutiset*.  15.2.2023. Viitattu 6.9.2023.
35. ↑  Eläinoikeus­blogi: 10 vuotta Vegaani­haastetta | Oikeutta eläimille *oikeuttaelaimille.fi*. Viitattu 6.9.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Oikeutta eläimille**.
* Oikeutta eläimille -yhdistyksen kotisivu
* Oikeutta eläimille- yhdistyksen tehotuotannon vastainen sivusto: tehotuotanto.net
* sikatehtaat.fi
* tarhauskielto.fi
* Yle areena: A-Studio: Tuotantoeläinten kohtelu Suomessa 28.11.2007

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kansalaistottelemattomuus internetissä |
| --- |
|  |
| Tiedon julkistaminen | 

|  |  |
| --- | --- |
| Sotarikokset ja valtiosalaisuudet | 
* WikiLeaks (Julian Assange, Chelsea Manning)

 |
|  |
| Eläintuotannon ongelmien paljastukset | 
* Oikeutta eläimille

 |

 |
|  |
| Haktivismi | 
* Anonymous
* Hakkerietiikka
* Haktivismi

 |
|  |
| Toimintaa avoimuuden puolesta | 

|  |  |
| --- | --- |
| Tieteen avoimuus | 
* Aaron Swartz (*katso myös Open access*)

 |
|  |
| Kulttuurin avoimuus | 
* Jon Lech Johansen

 |
|  |
| Tiedostojen jakaminen | 
* Hong Lei
* Piratbyrån (The Pirate Bay, Gottfrid Svartholm)

 |

 |
|  |
| 
* Katso myös: Aktivismi
* Avoin lähdekoodi
* Kansalaisyhteiskunta (vaikuttaminen)
* Suora toiminta

 |

 |